Motoris jaag in vulstasie vas - Maroela Media
'n Motoris het vroeg Sondagoggend by 'n vulstasie in Durban ingejaag nadat hy vermoedelik beheer oor sy motor verloor het.
Kyle van Reenen, woordvoerder van Crisis Medical ambulansdienste, het gesê die voorval het in North Coast-weg gebeur. Die man en 'n passasier is beseer toe die motor teen een van die verkeerseilande in die vulstasie gebots het.
"Dit is nie duidelik wat die ongeluk veroorsaak het nie, maar omstanders het getuig hoe die motor skielik by die vulstasie ingejaag gekom het en teen die eiland tot stilstand gekom het," het Van Reenen gesê. "Die bestuurder én sy passasier is beseer en albei is op die toneel gestabiliseer voordat hulle na 'n nabygeleë hospitaal vervoer is."
Volgens Van Reenen was die plaaslike owerhede op die toneel om die ongeluk te ondersoek.
Een sterf, drie beseer toe bakkie en taxi bots
Karl Seita · 4 jare gelede
'n BMW !!! Ek's geskok, BMW eienaars is die rustigheid hulself …. geen show off's, road rage of derglike gedrag in hul repertoire so vêr ek weet…. (-:
Tonginniekies · 4 jare gelede
Jy is reg Karl. Hierdie BMW eienaar het seker aan die slaap geraak van rustigheid en kalmte. Nog nêrens enige wanordelike gedrag van diesulkes teegekom nie. ROTFLMAO
Hoe lekker lag ek nou vir die belaglike kommentaar van Karl
andre ek stem saam met jou
Dit was 'n baie dors BMW . . .
Ek dink die BMW eienaars parkeer hulle motors so dat almal hulle kan sien.
Lucy · 4 jare gelede
BMW's is gewoonlik die motors wat van agter af aangejaag kom, flitsende ligte en hande en vingers net waar jy kyk. Selfs op die padwerke net buite Middelburg het ek al op twee geleenthede sulke ondervinding gehad en dit terwyl die spoedgrens oral uitgespel word as 60 of 80 vanwee die padwerke. In my oe is sekere BMW bestuurders net pleinweg padvarke.